કુલ મળીને જોઈએ તો આવા ગંભીર કૌભાંડના ખૂલ્યા પછી પણ આપણી છીછરી રાજનીતિ દેશને બરબાદ કરી રહી છે. નિષ્ઠા માત્ર પ્રવચનોમાં જ હાવી રહે એ દેશને પોષાય તેમ નથી. દેશની તિજોરીની પાઈ-પાઈ પર નજર રાખવા આંતર-બાહ્ય પવિત્રતા જે અત્યંત જરૂરી છે, તેનો આગ્રહ ક્યાંય સેવાતો હોય તેવું જણાતું નથી, અન્યથા બે-ચાર કૌભાંડોના અનુભવે દેશ એટલો એલર્ટ બની જાય કે કોઈ કૌભાંડ આચવાની હિંમત સુદ્ધાં ન કરી શકે. નાગરિકોએ એ દિવસ જોવા માટે રાહ જોવી કે અન્ય વિકલ્પ પસંદ કરવો, તે દેશના નાગરિકના હાથની વાત છે અન્યથા ‘લૂંટો ઔર લૂંટને દો‘ તો ચાલી જ રહ્યું છે.